પાટણ શહેર સહિત જીલ્લામાં ખેડૂતોએ વિવિધ પાકોની વાવણી કર્યા બાદ મોડે મોડે વરસાદ વરસતા પાકોને જીવન દાન મળવા પામ્યું છે ત્યારે મોડા વરસાદના કારણે ખેડૂતોએ કપાસનું વાવેતર છોડી કઠોળના પાક તરફ વળી જીલ્લામાં ૭ર૯૪૩ હેક્ટરમાં કઠોળના વિવિધ પાકોનું વાવેતર થવા પામ્યું છે ત્યારે વરસાદ ગત વર્ષ કરતા ચાલુ વર્ષે ઓછો રહેતા અને ભાદરવો મહિનો કોરો ધાકોર પસાર થતા ખેડૂતો હજુ પણ એક વરસાદની કાગડોળે રાહ જોઈને બેઠા છે તો બીજી તરફ દીવેલા તેમજ મગના પાકમાં ઈયળો જોવા મળતા પાકમાં ભારે નુકશાન થવાની ભીંતી ખેડૂતો સેવી રહ્યા છે.